cyanic-selkie/wikianc huggingface dataset:
Tōkaidō Shinkansen
Historie
Byggingen av linjen begynte i 1959 og ble fullført i 1964. Det første toget gikk fra Tokyo til Shin-Osaka 1. oktober det året. Åpningen fant sted slik at the skjedde i tide til sommer-OL i 1964. Opprinnelig ble linjen kalt den nye Tōkaidōlinjen. Den ble oppkalt etter Tōkaidōveien i Japan som har blitt brukt i flere århundrer.
Nicolas Flamel
Flamel er antatt å ha fått en mystisk bok av en fremmed, skrevet av en person fra oldtiden kalt Abraham Jøden. Boken var full av kabbaliske ord på gresk og hebraisk. Flamel gjorde det til sitt livsverk å forstå teksten og disse tapte hemmeligheter. Han dro til universiteter i Andalucía for å rådspørre jødiske og muslimske autoriteter. I Spania møtte han en mystisk mester som lærte han å forstå manuskriptet. Det gikk rykter om at «Mesteren» var en adept, eller en vismann, som hadde studert den samme lære som de tre vise menn i bibelen. Adeptens navn var Mester Canches, og han studerte medisin og var på vei til Paris. Men på veien ble han syk og døde. Flamel gravla Mester Canches i Orléans, og lærte å oversette boken. Dette lærte Flamel de grunnleggende hemmelighetene om hvordan å utføre Magnum Opus og formularen for forandring av et grunnmetall til gull, og til å fremsille et livseliksir.
Tōkaidō Shinkansen
Historie
Linjen hadde fraktet 100 millioner passasjerer i 1967, en milliard i 1976 og 4,16 milliarder under 40-årsjubiléet i 2004.
Nicolas Flamel
Etter hjemkomsten fra Spania kunne Flamel bli rik. Kunnskapen han tilegnet seg på veien, gjorde han til en mester i alkymi. Flamel ble en donator som utstyrte sykehus og kirker med utbytte av sitt alkymiske arbeid. Han fikk kompliserte alkymiske symboler skrevet på en gravsten, som sto i De hellige uskyldiges kirke i Paris, men den står nå i Musèe de Cluny. Hans grav derimot, er tom. Noen mener den ble tømt av folk som søkte alkymistens hemmeligheter, mens andre mener han oppnådde sitt mål om udødelighet.
Tōkaidō Shinkansen
Historie
En ny Shinkansen-stopp på Shinagawa stasjon åpnet i oktober 2003. Samtidig ble tidtabellen endret betydelig med flere Nozomi høyhastighetsavganger.
En ny stasjon, Biwako-Ritto, var planlagt mellom Maibara og Kyoto, men prosjektet ble skrinlagt i 2007.
Tog
Det er tre typer tog på linjen: Fra raskest til tregest er de Nozomi, Hikari, og Kodama. Mange fortsetter med Sanyō Shinkansen som går så langt som til Fukuokas Hakata stasjon.
Noen av togsettene på linjen:
Hikari som går fra Tokyo til Osaka brukte fire timer i 1964. Dette ble redusert til 3 timer og 10 minutter i 1965. Med innføring av høyhastighets Nozomi i 1992 ble reisetiden redusert til 2 timer og 30 minutter. N700-serietogene som ble innført i 2007 reduserte reisetiden til 2 timer og 25 minutter.
Stasjoner
''Kodama-tog stopper ved alle stasjoner. Nozomi-tog og Hikari-tog har varierende stoppmønstre.''
Mytterist med monokkel
Mytterist med monokkel (orig: The Monocled Mutineer) er en britisk miniserie som gikk på BBC i 1986. Serien handlet om den britiske soldaten Percy Toplis, som begikk mytteri og deserterte fra den britiske hær under første verdenskrig. Hovedrollen ble spilt av Paul McGann.
Serien ble vist på NRK i 1987.
Handling
Serien handler om Percy Toplis, som startet et mytteri blant engelske soldater som befant seg i en treningleir i Etaples i Frankrike under første verdenskrig. Mytteriet kom som følge av de umenneskelige forhold som soldatene levde under. Etter seks døgn med opptøyer ble mytteriet slått ned. Toplis får dødsdom, men klarer å flykte til England, hvor han lever det søte liv, maskert og kostymert i et mangfoldighet av forkledninger. Alltid bruker han monokkel. Etter en stund forelsker han seg i en offisersenke og sammen flytter de ut på landet. Han forfølges imidlertid av britiske myndigheter og blir til slutt skutt og drept.
Lånan/Skjærvær naturreservat
Lånan/Skjærvær naturreservat ligger i Vega kommune i Nordland. Naturreservatet har et areal på ca. 112,9 km², hvorav ca. 110,5 km² sjøareal. Området er vernet for å ivareta et nasjonalt verdifullt kystområde, med det naturlig tilknyttede plante og dyreliv.
Innenfor Lånan/Skjærvær naturreservat ligger Lånan, Flovær og Skjærvær fuglefredningsområde. I sør grenser naturreservatet til Hysvær/Søla landskapsvernområde.
Libya under Sommer-OL 1988
Libya under Sommer-OL 1988. Seks sportsutøvere fra Libya deltok i tre sporter under Sommer-OL 1988 i Seoul. Det var fjerde gangen Libya deltok i et OL, de vant ikke noen medaljer.
Nancy Cartwright
Nancy Campbell Cartwright (født 25. oktober 1957 i Kettering i Ohio) er en Emmy-belønnet amerikansk skuespiller. Hun er mest kjent som stemmen til Bart Simpson i animasjonsserien ''Simpsons.
Karriere
Cartwright var det fjerde av åtte barn i familien. Som ung var hun aktiv i teaterlivet, og hun debuterte på scenen som sekstenåring i skuespillet Wait Until Dark. Etter en del lokale priser for ulike roller, fikk hun sin første profesjonelle jobb som «Gloria» i Richie Rich. Ett år senere, i 1981, fikk hun sin første rolle i en TV-serie, In Trouble. Hennes første film var Twilight Zone, the Movie. På starten av 80-tallet fikk karrieren hennes fart; hun fikk en rekke tilbud og dukket opp i serier som Fame, Cheers og Empty Nest.
Simpsons
I 1987 gikk Nancy på audition for rollen som «Lisa Simpson» for TV-serien The Simpsons, som opprinnelig var kun en liten del av The Tracey Ullman Show. I stedet fikk hun rollen som «Bart Simpson». 19. januar 1990, etter en del «episoder» i The Tracy Ullman Show, fikk The Simpsons sin egen halvtime på TV-kanalen Fox. Nancy står bak stemmene til figurene «Bart Simpson», «Kearney», «Nelson Muntz», «Ralph Wiggum», «Rod» og «Todd Flanders». For denne jobben ble hun tildelt en Emmy for «Outstanding Voice-Over Performance» som Bart Simpson.
I 2002 opprettet Cartwright Sportsblast, et produsentfirma som blant annet står bak serien The Kellys man eksklusivt kan se på Internett. Hun har også gitt ut en biografi, My Life as a 10-Year-Old Boy, som raskt ble en bestselger. Nancy Cartwright er medlem av Scientologikirken, og ved en anledning krevde hun at et manuskript måtte bli endret fordi det spøkte med hennes medlemskap i bevegelsen.
Fylkesvei 5066
Fylkesveg 5066 går mellom Stord lufthamn, Sørstokken – Dyvik.
Frem til 2019 hadde veien betegnelsen fylkesvei 71 (Hordaland).
Nordstrandsvatnet
Nordstrandsvatnet er en innsjø i Høyanger kommune i Sogn og Fjordane. Den er regulert som magasin for Øvre Svultingen kraftverk.
Machinga (distrikt)
Machinga er et distrikt i Malawi. Det dekker et areal på 3771 km², og har en befolkning på 488 996 ved folketellingen i 2008.
E.G.G.U.M.
E.G.G.U.M. er et musikkalbum med Jan Eggum fra 1985.
Corniglia
Corniglia er en landsby og frazione i kommunen Vernazza i provinsen La Spezia i Liguria på den italienske rivieraen. Det er en av de fem landsbyene som til sammen kalles Cinque Terre, og står på UNESCOs liste over verdens kulturarv. I motsetning til de andre landsbyene ligger ikke Corniglia rett ved sjøen, men ca. 100 moh., omgitt av vinmarker.
Landsbyen kjennes siden romersk tid, og har sitt navn etter Gens Cornelia, den romerske familien som landområdet tilhørte. I middelalderen kom landsbyen under grevene av Lavagna og herrene av Carpena og Luni. I 1254 gav pave Innocens IV byen til Nicolò Fieschi, før den i 1276 kom under Republikken Genova.
Corniglia nevnes i Giovanni Boccaccios Dekameronen.
Idrett for funksjonshemmede
Idrett for funksjonshemmede refererer til sport tilrettelagt for utøvere med ulike funksjonshemminger. I daglig tale omtales idrett for funksjonshemmede gjerne som «handikapidrett».
Idrett for funksjonshemmede i Norge organiseres under Norges Funksjonshemmedes Idrettsforbund (NFI), som er et særforbund for bevegelseshemmede, synshemmede, hørselshemmede og mennesker med utviklingshemming. NFI er igjen organisert under Norges idrettsforbund og olympiske og paralympiske komité (NIF).
Idrett for funksjonshemmede er en sentral del av integreringsarbeidet og tilretteleggingen for funksjonshemmede i samfunnet. Aktivisering og gleden ved å mestre og å være i bevegelse er grunnleggende i arbeidet med idrett for funksjonshemmede, men også gleden av å konkurrere og prestere. Et mål for arbeidet med integreringen av funsjonshemmede i idrett har vært at arbeidet med idrett for funksjonshemmede skulle legges til de respektive særforbund. Dette målet ble nådd våren 2007. I dette ligger blant annet rekruttering, tilrettelegging, administrering og organisering.
Idrett for funksjonshemmede er i stadig utvikling, og teknologi spiller en sentral rolle i tilretteleggingen gjennom nye hjelpemidler.
Ustabilisert olje
Ustabilisert olje er det samme som ubehandlet råolje slik den foreligger når den kommer opp fra en oljebrønn, der den gjerne står under høyt trykk. Oljen inneholder da oftest løst (assosiert) gass og andre flyktige bestanddeler som skilles fra i separatorer. Denne stabiliseringen skjer oftest på produksjonsinnretningen. Oljen blir dermed mindre brannfarlig og lettere å håndtere.
Gordon-Keeble
Gordon-Keeble var et britisk bilmerke i årene mellom 1963 og 1967. Hovedkontoret lå først i Slough, så i Eastleigh før selskapet flyttet til Southampton. Bilenes logo var en skilpadde.
Gordon-Keeble startet da John Gordon, tidligere ansatt hos bilprodusenten Peerless, og Jim Keeble gikk sammen i 1959 for å bygge bilen Gordon GT, ved å montere en 3.5-liters V8-motor fra Buick i et chassis fra Peerless. Etterhvert ble det endret til en Chevrolet-motor montert i et egetutviklet chassis med uavhengig hjuloppheng og skivebremser på alle hjul. Chassiset ble så fraktet til Torino i Italia, hvor Bertone bygget et karosseri av aluminiumspaneler, designet av Giugiaro.
Bilen ble presentert på Bertones stand på bilutstillingen i Genève i 1960. Etter lang tids testing ble den fraktet til Detroit og presentert for ledelsen i Chevrolet, som sa seg villige til å levere motorer og girkasser fra Corvette til serieproduksjon av bilen. Før serieproduksjonen startet ble karosserimaterialet byttet fra aluminium til glassfiber.
Kort tid etter produksjonsstart dukket det opp en rekke problemer med underleverandører, og før selskapet hadde rukket å produsere særlig mange biler gikk de under konkursbehandling. Selskapet ble kjøpt av Harold Smith og Geoffrey West i 1965, og ble omdøpt til Keeble Cars Ltd.. Produksjonen startet opp igjen, men kun i en kort periode, og den siste bilen i vanlig serieproduksjon ble ferdigstilt i 1966. (Én siste bil ble bygget fra reservedeler i 1967, noe som brakte det totalt produserte antallet til nøyaktig 100 eksemplarer.) I 1968 ble det gjort et forsøk på å starte produksjonen igjen, da rettighetene til bilen ble kjøpt av en amerikaner ved navn John de Bruyne, men til tross for at to eksemplarer med De Bruyne-logoer ble presentert på bilutstillingen i New York ble det aldri startet noen produksjon.
Brad Henry
Charles Bradford «Brad» Henry (født 10. juni 1963) er en amerikansk politiker for Det demokratiske parti. Han var guvernør i delstaten Oklahoma fra 2003 til 2011.
1488 Aura
1488 Aura er en hovedbelteasteroide. Den ble oppdaget 15. desember 1938 av Yrjö Väisälä i Åbo. Asteroiden er oppkalt etter Aura å som renner gjennom Åbo.
Petter Thoresen (ishockey)
Petter Thoresen (født 25. juli 1961 i Oslo) er en norsk ishockeyspiller og -trener. Han har spilt for klubbene Forward Flyers, Hasle/Løren, Manglerud Star, Vålerenga og Storhamar. Han ble som spiller Norgesmester med Vålerenga fire ganger, og en gang med Storhamar. Han var også en av de største profilene på det norske herrelandslaget i en årrekke, og spilte i alt 92 landskamper og deltok i Olympiske leker fem ganger. Han la opp som spiller i midten av 1995/96-sesongen.
Thoresen har også hatt en merittert karriere som trener. Fra 1995−2000 og fra 2005−2007 var han trener for Storhamar og ledet klubben til tre Norgesmestertitler. Fra 2001 til 2004 ledet han Vålerenga til to Norgesmestertitler. I 2009 ble han trener for Stavanger Oilers, og i sin første sesong førte han laget til NM-gull og ble med det den første treneren som har vunnet Kongepokalen med tre forskjellige ishockeyklubber. Han førte etterfølgende klubben til ytterligere fire NM-titler. Fra 1. juni 2016 blir han landslagstrener for Norges herrelandslag i ishockey.
Han er far til hockeyspillerne Patrick Thoresen og Steffen Thoresen.
Klubbkarriere
Thoresen ble fostret opp i Forward Flyers, hvor han ble inntil han gikk over til Hasle/Løren innen 1980/81-sesongen. Her ble han i to sesonger inntil han signerte for Manglerud Star. Fra 1986 til 1992 spilte Thoresen for Vålerenga, hvor han vant fire kongepokaler. I sin tid for klubben noterte han seg for 367 poeng på 220 kamper, hvilket gir ham en fjerdeplass på klubbens adelskalender.
Før 1992/93-sesongen gikk han til Storhamar IL hvor han oppnådde 155 poeng på 150 kamper. Han vant kongepokalen med Storhamar i 1995. Han begynte 1995/96-sesongen som spiller, men den 12. oktober 1995 ble det kjent at han la opp som spiller og overtok som hovedtrener for Storhamar.
Landslagskarriere
Thoresen var også en av de største profilene på det norske herrelandslaget i en årrekke, og spilte i alt 92 landskamper.
1995−2000: Storhamar
Den 12. oktober 1995 ble svenske Göran Sjöberg avskjediget som hovedtrener i Storhamar som følge av en episode under en kamp mellom Vålerenga og Storhamar 8. oktober, hvor Sjöberg i frustrasjon over å bli idømt matchstraff gikk til angrep på VIF-spilleren Øystein Olsen på vei til garderoben. Samme dag som Sjöberg ble sparket kunne VG rapportere at Thoresen (som allerede hadde blitt vurdert som mulig trener i løpet av sommeren) ble nevnt som en mulig ersatter. Dagen etter ble det kjent at Thoresen ville gi seg som spiller i Storhamar og ta over jobben som trener i Storhamar.
Storhamar ble norgesmestere for andre gang 1996 i Thoresens første sesong som trener, hvilket ble etterfulgt av ytterligere to titler i 1997 og 2000.
2001−2004: Vålerenga
Etter 2003/04-sesongen sluttet han som trener og returnerte til murer- og flisleggerarbeidet for å kunne være nærmere familien på Hamar.
2005−2007: Tilbake i Storhamar
Tiden utenfor hockeyen skulle vise seg å bli kortvarig. Den 12. januar 2005 ble Thoresen engasjert som ny hovedtrener for Storhamar Dragons for resten av 2004/2005-sesongen, samt to sesonger framover. Han hadde dessuten hatt ansvaret for U20-landslaget som i desember 2004 vant U20-VM divisjon IA og dermed rykket opp til eliten.
I Thoresens andre periode for klubben ledet han Storhamar til ett seriemesterskap (2005/06), to semifinaletap og en finale, hvor Storhamar tapte 1−4 til Vålerenga. Etter 2006/07-sesongen ga han seg igjen som trener for å få mere fritid og tid med familien.
2009−2016: Stavanger Oilers
Thoresen overtok som hovedtrener for Stavanger Oilers fra sesongen 2009-2010, og signerte en treårskontrakt. I sin første sesong førte han laget til NM-gull og ble med det den første treneren som har vunnet Kongepokalen med tre forskjellige ishockeyklubber. Han ledet Oilers i 7 sesonger og totalt 453 kamper, som endte med 10 trofeer (6 sluttspillseire (2010, 2012, 2013, 2014, 2015 og 2016) + 3 seriemesterskap (2012, 2015 og 2016) + en seier i turneringen Continental Cup (2014)).
2016−: Herrelandslaget
Den 4. desember 2015 underskrev Thoresen en kontrakt som gjorde ham til landslagstrener for det norske A-landslaget i tre sesonger, med start 1. juni 2016.
Privat og kuriosa
Han er gift med Heidi Thoresen, og er bosatt på Hamar. Sammen har de tre barn: ishockeyspillerne Patrick Thoresen (Djurgården IF) og Steffen Thoresen (Lørenskog IK) samt datteren Rikke Marie Thoresen, som er tidligere håndballspiller og ansatt i Stavanger Oilers.
Thoresen er utdannet murer og arbeidet som murer og flislegger ved siden av å være toppidrettsutøver. Etter 2003/04-sesongen sluttet han som trener og returnerte til murer- og flisleggerarbeidet for å kunne være nærmere familien. Han forble murer på deltid da han overtok som trener for Storhamar i 2005.
Som skuespiller deltok han i den norske spillefilmen Hockeyfeber (1983), regissert av Oddvar Bull Tuhus, i rollen som ishockeyspilleren Thore.
Fotnoter
<references group="F" />
Chikwawa (distrikt)
Chikwawa er et distrikt i Malawi. Det dekker et areal på 4755 km², og har en befolkning på 438 895 ved folketellingen i 2008.
Ulvsby
Ulvsby (finsk: Ulvila) er en finsk by og kommune i landskapet Satakunta. Kommunen har cirka 13 482 innbyggere og et areal på 422,56 km² hvorav 21,83 km² er vann. Ulvsby er en finskspråklig kommune som grenser til kommunene Harjavalta, Kiikoinen, Kumo, Lavia, Nakkila og Björneborg.
Ulvsby middelalderkirke Sankt Olofs kyrka ble påbegynt i 1332. Ved en restaurering i 2005 fant man ved sakristiet en sølvskatt på over 1400 mynter fra 1390-tallet. Dette er den største middelalderskatt som er funnet i Finland.
NetHack
NetHack regnes som det videospillet som har vært lengst i utvikling (først sluppet i 1987 og utvikles fremdeles). Navnet Nethack blir ofte misforstått til at spillet har flerspillermuligheter over internett, eller at spillet og nettsiden har noe med datakriminalitet (hacking) å gjøre. Dette stemmer ikke. Navnet kommer av at Nethack opprinnelig er basert på et spill kalt Hack, og at skaperne av spillet (populært kalt "the DevTeam"), som bor mange forskjellige steder i verden, møtes, tar avgjørelser, og oppdaterer spillet over internett.
Den sist utgitte versjonen av NetHack, 3.4.3, ble sluppet 8. desember 2003.
NetHack finnes blant annet for MS-DOS, Windows, Linux, Apple Macintosh og Amiga. Spillet spilles vanligvis med simpel ASCII-grafikk, hvor tegn og tall blir brukt for å symbolisere det meste. I Windows-versjonen kan du derimot velge å spille med enkel sprite-basert grafikk i stedet. Dessuten finnes det mer avanserte grafiske varianter. Mest populære av disse er Falcon's Eye og NoeGNUd.
Spilleren lager seg først en spillefigur. Dette gjøres ved å velge rolle (ridder, magiker, turist, valkyrie, huleboer, arkeolog osv.), rase (menneske, alv, ork osv.), kjønn (mann eller kvinne) og personlighet (rettferdig, kaotisk eller nøytral). Noen av disse valgene utelukker andre valg, for eksempel må en ridder være rettferdig, og en Valkyrie må være kvinne. Etter at rollefiguren er valgt, starter spillet. spilleren befinner seg da på det øverste nivået av en dyp huleverden, og har fått i oppdrag av guden sin om å finne og bringe med seg opp igjen Yendors amulett.
Spillets gang
På vei nedover i hulegangene, møter spilleren på monstere, feller, mennesker og gjenstander, slik som i de fleste RPG-spill. Nøkkelen til nettopp dette spillets popularitet ligger derimot i den enorme kompleksiteten. Alt spilleren finner og plukker med seg kan ha alvorlige forbannelser over seg, maten kan være giftig, og enkelte situasjoner kan drepe momentant. Siden det dessuten ikke går an å lagre spillet og prøve en bestemt situasjon flere ganger vil dette også si at spillet har en ganske høy vanskelighetsgrad, og mange spillere har spilt i årevis uten å runde spillet. Spillverdenen består av rundt 50 hulenivåer, mesteparten av disse blir tilfeldig generert på starten av hver spilleomgang. Etter å ha hentet opp Yendos amulett fra underverdenen Gehennom, må spilleren kjempe seg opp igjen og ut av grotteinngangen, for til slutt å nå astralplanet hvor han/hun kan ofre amuletten på alteret til guden sin og selv oppnå status som halvgud.
Spilleren starter også med et kjæledyr, enten hund eller katt (ridderen har en ponny). Kjæledyret kan drepe monster og til og med hjelpe spilleren med å rane butikker, og i likhet med spilleren øker kjæledyret sin styrke når det slåss. Hvis en spiller behandler kjæledyret sitt dårlig kan det derimot vende seg mot deg.
«Spillutviklerne tenker på alt»
Et kjent uttrykk i NetHack-miljøer er «The DevTeam thinks of everything». For det første er spillet proppfullt av alle slags referanser, ikke bare til populærkultur og mytologi, men til og med filosofi og vitenskap. For eksempel kan du møte en kvantemekaniker i spillet. Når han dør er det en viss sjanse for at det ligger igjen en eske, og oppi den ligger det en katt og en «wand of death». Når du åpner esken er det 50% sjanse for at katta er i live (jf. tankeeksperimentet om Schrödingers katt). For det andre er spillverdenen utrolig avansert, og det finnes mange forskjellige måter å gjøre samme ting på. Skal du for eksempel inn gjennom en låst dør, kan du låse den opp med en nøkkel, prøve å sparke den inn eller til og med dirke den opp med et kredittkort. For det tredje er spillet stadig i utvikling, og blir bare mer og mer avansert for hver ny utgivelse.
411 Xanthe
411 Xanthe er en hovedbelteasteroide. Den ble oppdaga den 7. januar 1896 av Auguste Charlois fra Observatoire de Nice i Nice. Den er oppkalt etter okeaniden Xanthe fra gresk mytologi.
Vampula
Vampula er en tidligere kommune i landskapet Satakunta i Finland. Kommunen ble slått sammen med Vittis 1. januar 2009.
Shanhaiguan
Shanhaiguan (tradisjonell kinesisk:: 山海關, forenklet kinesisk: 山海关, pinyin: Shānhǎi Guān, W.-G.: Shan Hai Kuan) er et bydistrikt i byprefekturet Qinhuangdao i Hebei-provinsen i Folkerepublikken Kina. Det har et areal på 192 km² og talte i 2006 ca. 140 000 innbyggere.
Paul McGrath
Paul McGrath (født 4. desember 1959 i Ealing i London i England som Paul Nwobilo) er en tidligere irsk fotballspiller. Han var i lang tid fast på det irske landslaget der han fikk 83 kamper og åtte mål. På klubbnivå spilte han for St Patrick's Athletic FC, Manchester United, Aston Villa FC, Derby County FC og Sheffield United FC.
Shanhaiguan
Det utgjør østenden av den regionale forgreningen av Den store kinesiske mur, og er et populært turistmål. Den første port under himmelen er også besøkt av turister. Det sted der muren når ned til Stillehavet (i Bohai-bukten) har fått tilnavnet Den gamle dragens hode.
Shanhai-passet er om lag 300 km øst for Beijing.
Paul McGrath
Han begynte å spille fotball som skolegutt for Pearse Rovers og spilte juniorfotball for Dalkey United. McGrath arbeidet for en kort stund som lærling i Dublin før han ble profesjonell. I 1981 dro han til klubben St Patrick's Athletic i Football League of Ireland. Han utmerket seg i klubben, fikk kallenavnet «The Black Pearl of Inchicore» og ble kåret til årets spiller i sin første og eneste sesong.
Shanhaiguan
Historie
Her var i lange tider av Kinas historie forsvarsgrensen mot stammene i Mandsjuria (som khitanerne, jursjenerne og mandsjuene).
Shanhaiguan ligger sør for Yanfjellene og nord for Bohaihavet, og passasjen mellom fjell og hav er ikke bred.
Paul McGrath
Han dro så til Manchester United (1982–89) og senere Aston Villa (1989–96), Derby County (1996–97) og Sheffield United (1997–98). Mens han var på Villa Park fikk han kallenavnet God og ble kåret til spillernes årets spiller i 1993. Han er regnet som en av de beste spillerne i Villas historie.
I mange år led han av alkoholisme og gikk av og til glipp av kamper som resultat av dette. Hans karriere var også preget av skader som resulterte i totalt åtte kneoperasjoner.
Han spilte en betydelig rolle i Irlands landslags gjennombrudd på slutten av 1980–tallet og begynnelsen av 90–årene, ledet av manager Jack Charlton. Han fikk 83 landskamper for landet sitt, scoret 8 mål og spilte i VM i 1990 og 1994. Han ledet laget som kaptein fire ganger i 1992 etter at Mick McCarthy la opp, men trakk seg til fordel for Andy Townsend siden han ikke følte han var rett mann for rollen.
Shanhaiguan
Historie
Men da det virkelig gjaldt, var festningene til ingen nytte. Ved Ming-dynastiets fall – Beijing var blitt inntatt av opprørere som angrep fra innlandet – satt general Wu Sangui som kommandant i Shanhaiguan. Han hadde tenkt å gå over til opprørerne, altså de nye makthavere, men fikk høre fra hovedstaden at deres anfører, Li Zicheng, hadde forgrepet seg mot hans konkubine, Chen Yuanyuan. Da tok han i stedet kontakt med Qing-føreren Dorgon, og åpnet så festningens porter for Qing-soldatene. Sammen med dem strømmet de sørover og kjempet og vant mot Li Zicheng i slaget ved Shanhaiguan.
Kulturminner
Shanhaiguanavsnittet av Den kinesiske mur (万里长城—山海关. Wanli Changcheng – Shanhaiguan) ble i 1961 oppført på Folkerepublikken Kinas liste over kulturminner. I 1987 erklærte UNESCO Den kinesiske mur som Verdensarv.
Mosambik under Sommer-OL 1988
Mosambik under Sommer-OL 1988. Åtte sportsutøvere fra Mosambik deltok i tre sporter under Sommer-OL 1988 i Seoul. Det var tredje gangen som Mosambik deltok i et sommer-OL, de vant ikke noen medaljer.
Shanhaiguan
Administrative enheter
Det er fem subdistrikter, tre storkommuner og en kommune i distriktet.
En flyveappelsin forteller
En flyveappelsin forteller – en fabel for barn og andre mennesker er en norsk barnebok fra 2003, skrevet av Johan Galtung og illustrert av Andreas Galtung.
Shanhaiguan
Administrative enheter
Subdistrikter:
En flyveappelsin forteller
Boken handler om en flyveappelsin som reiser rundt i verden og observerer hvordan menneskene oppfører seg og ser og hører historier om krangling og uvennskap. Til og med når menneskene skal gjøre noe så enkelt som å dele en appelsin.
Shanhaiguan
Administrative enheter
Kommuner:
Jernbane
Shanhaiguan er stoppested på den viktige jernbanelinen Jinghabanen som løper fra Beijing til Harbin via blant annet Tianjin, Tangshan, Shenyang og Changchun.
Vei
Distriktet er også startpunkt for Kinas riksvei 205, som fører gjennom det østlige Kina sørover til Shenzhen i Guangdong.
Stenodactylus
Stenodactylus er en slekt av gekkoer.
De fleste artene lever i de tørre strøkene i Sørvest-Asia, men det er også to arter i Nord-Afrika. Disse gekkoene har ikke festeskiver på tærne, men har i stedet tynne tær med kraftige klør. De klatrer ikke så mye, men lever både på hard mark, og løs sand i ørkener.
VM i skiskyting 1988
Det '''5. verdensmesterskapet i skiskyting''' for kvinner ble arrangert i 1988 i Chamonix i Frankrike. Siden det ble arrangert Vinter-OL samme år, ble det ikke arrangert noen VM-øvelser for menn.
Marne-Nordsjøs amt
Marne-Nordsjøs amt (tysk: Amt Marne-Nordsee) er et amt i kretsen Ditmarsken i delstaten Schleswig-Holstein i Tyskland. 31. mars 2010 hadde amtet 13 374 innbyggere. Amtets administrasjon ligger i Marne, som også er amtets eneste by.
Amtet ble dannet da Marnelands amt (tysk: Amt Kirchspielslandgemeinde Marne-Land), den amtsfrie byen Marne og den amtsfrie kommunen Friedrichskoog ble slått sammen den 1. januar 2008. Administrasjonen for tidligere Marnelands amt lå også i Marne.
Inndeling
Marne-Nordsjøs amt består av 13 kommuner, hvorav én har bystatus. Befolkningstall per 31. mars 2010.
Inner-Sildvikvatnet
Inner-Sildvikvatnet (også skrevet Indre Sildvikvatnet, nordsamisk: Ruoidnajávri) er en innsjø i Narvik kommune i Nordland. Den ligger rundt fem kilometer sørvest for Katterat stasjon.
Vannet ble oppdemt som magasin for Sildvik kraftverk, som sto ferdig i 1982. En tunnel gravd ut under passet mellom fjellene Detasjementshøgda og Blåisen leder også vann over fra Hunddalen.
I juni 1940 under sluttkampene i Slaget om Narvik bygde tyske marinegaster en forsvarslinje mellom Sildvikvatnet og Sildviktinden for å hindre polske og norske soldaters framrykning mot de tyske styrkene som var omringet på Bjørnfjell.
Chiradzulu (distrikt)
Chiradzulu er et distrikt i Malawi. Det dekker et areal på 767 km², og har en befolkning på 290 946 ved folketellingen i 2008.
Markavatnet (Meløy)
Markavatnet er en innsjø i Meløy kommune i Nordland.
Fiskeløysvatnet
Fiskeløysvatnet (lulesamisk: Guoledisjávrre) er en innsjø i Saltdal kommune i Nordland.
F. Scott Fitzgerald
Francis Scott Key Fitzgerald (født 24. september 1896 i Saint Paul i Minnesota i USA, død 21. desember 1940 i Los Angeles) var en irsk-amerikansk roman- og novelleforfatter. Han regnes som en av de største amerikanske forfatterne i det 20. århundre. Fitzgerald var selvoppnevnt representant for den fortapte generasjon (the Lost Generation), amerikanere født på 1890-tallet som ble voksne under første verdenskrig. Han skrev fire romaner, etterlot seg én ufullendt, og skrev dusinvis av noveller med temaer som ungdom, fortvilelse og alderdom.
Manarola
Manarola (lokal dialekt: Manaea) er en landsby og frazione i kommunen Riomaggiore i provinsen La Spezia i Liguria på den italienske rivieraen. Det er en av de fem landsbyene som tilsammen kalles Cinque Terre og som står oppført på UNESCOs liste over verdens kulturarv.
F. Scott Fitzgerald
Bakgrunn
Francis Scott Key Fitzgerald kom fra en familie i den øvre middelklasse. Hans navn fikk han fra sin berømte noe fjerne slektning Francis Scott Key og en av hans to avdøde storesøstre, Louise Scott, men hans tiltalenavn var Scott Fitzgerald. Hans foreldre var Mollie (født McQuillan) og Edward Fitzgerald, moren av irsk og faren av engelsk herkomst. I F. Scott Fitzgeralds første tiår vokste han for det meste opp i byen Buffalo i delstaten New York.
Manarola
De tradisjonelle næringsveiene i byen er fiskeri og vindyrking. Den lokale vinen Sciacchetrà er særlig anerkjent, og allerede i romersk tid nevnte forfattere den høye kvaliteten på vinen fra området.
F. Scott Fitzgerald
Bakgrunn
Senere studerte F. Scott Fitzgerald ved Princeton University og var i en tid yrkesaktiv som journalist.
Manarola
Landsbyens kirke, San Lorenzo, stammer fra 1338.
F. Scott Fitzgerald
Forfatterkarriere
Som forfatter kom han å bli regnet som 1920-tallets fremste amerikanske forfatter. Fortellerstilen er tidstypisk objektiv, klarsynt og desillusjonert, og handlingene kretser rundt hans egen samtid. Av den grunn kalles han også gjerne en generasjonsforfatter, selv om hans fortellinger regnes som moderne klassikere. Hans roman Tender is the Night (1934) bærer spor av hans tragiske privatliv med en psykisk kollaps, ekteskapsproblemer og alkoholisme.
Blant hans fortellinger fremheves vanligvis særlig The Great Gatsby (1925), selv om det anses at han behersket novelleteknikken mer ypperlig. Uten sentimentalitet gjengir Fitzgerald de tragiske livsskjebner rundt den mystiske Jay Gatsby, en mann som var blitt avvist av kvinnen han elsket for at han var fattig, og som ved romanens begynnelse har skapt seg en formue med skruppelløse metoder. Kvinnen, Daisy, er gift, og Gatsby kjøpte et hus i hennes nærhet på Long Island i New York, for å få henne. Menneskesynet er nesten gjennomgående kynisk, der alle som overlever utnytter og er troløse mot hvarandre, hvis liv går videre etter skjebnesvangre katastrofer. Bokens moral uttrykkes av den synlige fortelleren, Mr Carraway, som er romanens eneste virkelig sympatiske person.
Novellen The Curious Case of Benjamin Button ble publisert først gang i magasinet Colliers 1922, og ett år senere i novellesamlingen Tales of the Jazz Age. Den ble omarbeidet til film i 2008.
F. Scott Fitzgerald døde i Los Angeles 44 år gammel. Året før hadde han begynt på sin hollywood-roman The Love of the Last Tycoon (som ble fullført av andre). Han ble rammet av hjerteinfarkt, kanskje som følge av vedvarende høyt alkoholinntak helt siden tiden som collegestudent.
Aston Martin DB2/4
Aston Martin DB2/4 var en sportsbil fra den britiske bilprodusenten Aston Martin, som ble produsert mellom 1953 og 1957. Den var basert på forgjengeren Aston Martin DB2, men hadde et nytt karosseri.
Mark II
Mark II ble introdusert i 1955, og hadde blant annet endrede halefinner, nye hovedlykter og flere kromdetaljer.
Da Capo (album)
Da Capo er en musikkalbum med Jan Eggum fra 1990 med nyinnspillinger av gamle sanger med unntak av Utenfor som ble utgitt som singel i 1988 til inntekt for landsforeningen mot aids.
1489 Attila
1489 Attila er en asteroide i det ytre av hovedbeltet og går i bane innenfor asteroidefamilien Themis. Den ble oppdaget 12. april 1939 av György Kulin ved Konkoly Obszervatórium i Konkoly.
Guam under Sommer-OL 1988
Guam under Sommer-OL 1988. Nitten sportsutøvere fra Guam deltok i sju sporter under Sommer-OL 1988 i Seoul. Det var første gangen Guam deltok i et sommer-OL, de vant ikke noen medaljer
1490 Limpopo
1490 Limpopo er en hovedbelteasteroide. Den ble oppdaget 14. juni 1936 av Cyril V. Jackson ved Union Observatory i Johannesburg.
Pace University
Pace University er et privat, ikke-kommersielt universitet med flere campuser i New York og i Westchester County i NY, USA. Universitetet tilbyr også MBA i Shanghai, Kina.
Blantyre (distrikt)
Blantyre er et distrikt i Malawi. Det dekker et areal på 2012 km², og har en befolkning på 999 491 ved folketellingen i 2008.
Pace University
Universitetet ble opprettet i 1906 som en praktisk business-skole for begge kjønn. Pace-kursene innen regnskapslære og praktisk økonomi ble svært populære i mellomkrigstiden. I 1947 fikk Pace Institute status som college, og anskaffet sitt første campusområde i på nedre Manhattan i 1951. I 1966 la visepresident Hubert Humphrey til rette for opprettelsen av One Pace Plaza Civic Center.
Universitetsstatusen ble tildelt i 1973. ved 100-årsjubileet i 2006 talte tidligere president Bill Clinton ved universitetet, og ble utnevnt til æresdoktor. Under Terrorangrepet 11. september 2001 mistet Pace 4 studenter og 40 alumni, i området rundt World Trade center som ligger bare fire kvartaler unna hovedcampus.
Det er ni skoler og colleger ved Pace University i 2008:
Pace University School of Law, Pace Graduate Center, Environmental Center, og Mortola Library, ligger alle i Westchester County 30-40 minutter nord for Manhattan.
Ved universitetet var det 13 463 studenter fra 129 land, og 1 190 vitenskapelig ansatte i 2006. Samme året var skolepengene US$ 30 086 for alle laveregrads studenter. Studiene gis opp til doktorgradsnivå. Den etniske sammensetningen er bred, med 11 % asiater, 12 % svarte og 13 % hispanics. Alumnien har 118 500 medlemmer.
Pace Library har i alt 795 000 titler.
Elias Bredsdorff
Elias Lunn Bredsdorff (født 15. januar 1912, død 8. august 2002) var en dansk forfatter og litteraturhistoriker.
Bredsdorff ble student fra Roskilde Katedralskole i 1930. Han var formann for Studenterrådet ved Københavns Universitet i 1933-1934, og for Studentersamfundet i 1934-1935. 1935-1939 var han også medlem av Frisindet Kulturkamps bestyrelse.
Under 2. verdenskrig ble Elias Bredsdorff aktiv i motstandsmann, og sammen med Kate Fleron, redaktør av organisationen «Frit Danmark»s illegale blad.
Han var Queen Alexandra Lecturer ved University College London 1946-1949, lecturer in Danish ved University of Cambridge 1949-1960, Reader in Scandinavian Studies og Head of Department samme sted 1960-79.
I 1964 tok Bredsdorff doktorgraden ved Københavns Universitet. I 1975 ble han medlem av danske Videnskabernes Selskab og i 1983 nestformann i Dansk Forfatterforening.
Elias Bredsdorff gjorde en stor innsats for å fremme interessen for dansk litteratur i utlandet, og utga flere bibliografier og antologier i engelsk oversettelse.
Priser og utmerkelser (utvalg)
Fra 1996 mottok han Statens Kunstfonds hædersydelse.
Guang’an (Guang’an)
Guang'an (kinesisk: 广安区; pinyin: Guǎng'ān Qū) er et bydistrikt i byprefekturet Guang'an i provinsen Sichuan i Folkerepublikken Kina.
Deng Xiaoping ble født her.
Administrative enheter
Subdistrikter: Storkommuner: Kommuner:
Albus Humlesnurr
Albus Parsifal Ulfrik Brian Humlesnurr (født 1881, død 1997) er en fiktiv person fra J.K. Rowlings bokserie om Harry Potter. Han regnes som en av de tre mektigste trollmennene i Rowlings Harry Potter-univers (de andre er Voldemort og Gellert Grindelwald). Albus Humlesnurr er også medlem av Det internasjonale hekseriforbund og overmagiarius ved Heksingating (domstolen). Han hadde også Merlinordenen av Første klasse.
Betydning av navn
Hans fulle navn er Albus Parsifal Ulfrik Brian Humlesnurr, hvilket på engelsk er Albus Percival Wulfric Brian Dumbledore, og noen av navnene har betydning.
Albus er latin, og betyr «hvit». Det kan også referere til Albion, som var hva Storbritannia ble kalt på Kong Arthurs tid.
På engelsk «Percival» (Parsifal) var en av kong Arthurs riddere, den som var den eneste i fortellingen som var ren nok til å finne den hellige gral. Dette navnet deler han også med Perry Wiltersen. Det er et navn fra eldre fransk som direkte oversatt betyr «gjennombor sløret».Navnet Parsifal fikk Humlesnurr etter faren Parsifal Humlesnurr.
Ulfrik betyr «Wolf-Power» (ulvemakt/kraft).
Hans etternavn, som på engelsk er «Dumbledore» (Humlesnurr) er et gammelt engelsk ord for humle. Det kan også bety «hvit hatt» eller bare «hatt».
Personlighet og liv
Siden cirka 1956 har Humlesnurr vært rektor på Galtvort høyere skole for hekseri og trolldom. Før dette underviste han ved skolen i en årrekke, i faget transfigurasjon.
Humlesnurrs eksentriske sider kommer til syne ved mange anledninger. Han har en forkjærlighet for det «gompe»godteriet sitronsutter, og hans versjon av «si et par ord» er spesiell. I den første talen vi bevitner gjennom Harry Potter går talen hans slik: .
Det sies at Humlesnurr var den eneste trollmannen Voldemort fryktet da sistnevnte var på toppen av sin karriere i tiden før 1981. Humlesnurr startet Føniksordenen for å kjempe mot Voldemort, og da han gjenoppstod i 1995, samlet han atter en gang ordenen. Første gang ordenen var aktiv var også Humlesnurrs bror Abriam med.
Seriens hovedperson, Harry Potter, føler ofte at Humlesnurr nærmest kan lese tankene hans. Vi vet at Humlesnurr behersker psykomantikk, og han sitter inne med veldig mye informasjon om omstendighetene rundt Voldemort og Harry, som han sjelden deler med andre. En av Humlesnurrs nærmeste venner er Rubeus Gygrid, som jobber på Galtvort. Han har uttalt at han ville betrodd livet sitt til Gygrid. En annen av Humlesnurrs viktigste støttespillere er føniksen Vulcan.
I 1945 vant Humlesnurr en duell med en annen ond trollmann, Gellert Grindelwald. Han er også kjent for å ha oppdaget de tolv bruksområdene for drageblod, og for å ha samarbeidet innenfor alkymien med Nicolas Flamel.
Humlesnurr ble drept etter avtale av Severus Slur i slaget ved Galtvort, 115 år gammel.
Kilder
Figuren der Harry-Potter-Romane ഹാരി പോട്ടർ
Balaka (distrikt)
Balaka er et distrikt i Malawi. Det dekker et areal på 2193 km², og har en befolkning på 316 748 ved folketellingen i 2008.
413 Edburga
413 Edburga er en hovedbelteasteroide. Den ble oppdaga den 7. januar 1896 av Max Wolf fra Landessternwarte Heidelberg-Königstuhl i Heidelberg. Bakgrunnen for navnet er ukjent.
Guyana under Sommer-OL 1988
Guyana under Sommer-OL 1988. Åtte sportsutøvere fra Guyana deltok i tre sporter under Sommer-OL 1988 i Seoul. De vant ikke noen medaljer.
Kosmas og Damian
Tvillingene Kosmas og Damian er først og fremst helgener for leger og apotekere. Fortellingen om deres liv finnes bl.a. i Den Gyldne Legende. Kosmas og Damian skal ha levd og sannsynligvis er det dem som ble drept i Cyrrhus i Syria ca. år 303.
Legenden
De var ifølge legenden arabiske tvillingbrødre som levde i den lilleasiatiske byen Aegea i Kilikia der de virket som leger. De var dyktige, men tok ikke betalt for sin hjelp og ble derfor kalt anargyroi, de hellige uten penger. Under Diokletians kristenforfølgelse ble de arrestert av Lysias som var stattholder. De ble torturert og forsøkt henrettet, men de reddet av engler, ilden ville ikke skade dem, steinene snudde i luften, og pilene prellet av. Til slutt ble de drept ved halshogging. Ifølge legendene skal en kamel som gikk forbi plutselig kunnet snakke og befalte med høy mørk stemme at de to måtte begraves sammen.
Mirakler og mirakelkult
Asklepioskulten forsvant ikke med en gang i tidlig kristen tid. Den blomstret i det meste av det 4. århundre og kollapset ikke før keiser Theodosius (379–395) utryddet de gamle hedenske helligdommene. Kulten ble etterhvert erstattet med tilbedelsen av legehelgenene, i første rekke av St. Kosmas og St. Damian. Legehelgenene var også en manifestasjon av Kristi kraft som var gitt til dem. Helgenene utførte sine mirakler på den samme måten som Asklepios hadde gjort. Sentralt i dette er Santa Maria Antiqua og legekapellet der. Det kan ha vært et diaconiae i tilknytning til kirken. Institusjonen skal ha blitt innstiftet av biskop Paul av Antiokia på 600-tallet. Dette skulle være veldedige institusjoner basert på kristne frivillige hvor en også utførte medisinsk behandling basert på Hippokrates og Galen. En kan da anta at kapellet ble brukt til bønn og kontemplasjon. Knipp mener at idéen om dyrkingen av de medisinske helgenene også innbefattet inkubasjon. En mener i tillegg at legehelgenkulten overtok ritualer og praksis fra Asklepioskulten også tempelsøvnen og at helgenene utførte sine mirakler på samme måte som Asklepios hadde gjort. Fortellingen om den hvite mannen som fikk et svart bein sydd på er ofte brukt som bakgrunn for bilder av helgenene. Blant annet inngår scenen i Fra Angelicos billedserie av St. Kosmas og St. Damian i Markuskirken i Firenze, i et bilde i Prado i Madrid og i Wellcome Trusts samlinger i London.
Kharian
Kharian er en by og et område i Gujratdistriktet, i provinsen Punjab i Pakistan. Befolkningen i Kharian var anslått til omtrent 87419 innbyggere i 2017. Kharian er inndelt i 43 mindre administrative deler, kalt union councils.
Byen Kharian, ligger omtrent midt i mellom Lahore og Islamabad på GT Road. Storveien GT Road er en av Asias eldste veier og passerer gjennom Afghanistan, India og Bangladesh. Jernbanen passerer også gjennom Kharian.
Kharian er mest kjent for to ting:
Hanøytangen
Hanøytangen er et industriområde i Askøy kommune.
Geografi
Hanøytangen er ei øy som ligger utenfor Hanøy og som er ca. 1 km lang i utstrekning. Øya vender ut mot Hauglandsosen, og halvøyen Vardaneset skiller industriområdet fra friluftsområdet Kollevåg.
Adkomstvei
Godstransport til og fra Hanøytangen går i all hovedsak sjøveien, men likefullt har vanskelig ankomst fra fastlandet vært et stridstema historisk sett. Opprinnelig var eneste tilkomstvei til Hanøytangen en smal og svingete kommunal vei via Hanøy. De to øyene bindes sammen av en liten bro. I forbindelse med Kværners satsing på området på 90-tallet ble det bygget ny vei via Langøy til Kollevåg.
Historie
Hanøytangens industrihistorie strekker seg fra tidlig 70-tall og har involvert forskjellige selskaper og formål.
Rekstens planer om skipsverft
På slutten av 60-tallet kjøpte skipsreder Hilmar Reksten området på Hanøytangen, med planer om å bygge skipsverft som skulle bygge større tankskip enn hva de eksisterende norske verftene kunne levere. Arbeidet med å bygge en tørrdokk av størrelse 100 x 500 meter ble påbegynt, men som en følge av krisen i skipsfarten på midten av 70-tallet ble prosjektet stanset. Planene om verft ble derfor aldri realisert, og det anslås at det var blitt investert rundt 50 millioner. Imidlertid var dokken allerede utsprengt og tilstøtende områder planert før utbyggingen ble stanset. Området ble derfor benyttet som opplagsplass for noen av Rekstens skip som nå var uten oppdrag i et shipping-marked i krise.
Kværner Concrete Construction
Etter at Hanøytangen hadde ligget brakk i mange år fattet Kværner interesse for området på begynnelsen av 90-tallet. De ønsket å bygge fundamenter til boreplattformer i betong og gikk inn med selskapet Kværner Concrete Construction i 1992. Kommunene Askøy og Bergen hadde da kjøpt områdene og inngikk en 15-årig leieavtale med Kværner gjennom selskapet AS Hanøytangen. Her ble fundamentene til Heidrun-plattformen bygget og den flytende betongplattformen Troll B. For å kunne gjennomføre disse oppdragene ble dokken forlenget til 320 meters lengde og 125 meters bredde, noe som gjorde den til verdens største dengang.
På grunn av synkende etterspørsel i offshore-markedet måtte driften legges ned i 1996.
Mjellem & Karlsens flytteplaner
På begynnelsen av 2000-tallet ønsket eierne av Mjellem & Karlsen Verft å flytte hele virksomheten sin til Hanøytangen. Helge Stokke som dengang var største aksjonær i verftet solgte seg ned for å kunne investere i Hanøytangen, og i 2001 kjøpte han 25% av området for 25 millioner kroner. I 2002 ble verftet kjøpt av Carl Fredrik Seim og like etter slått konkurs. Stokkes planer om å flytte verftet til Hanøytangen måtte derfor skrinlegges.
Parallelt med Stokkes planer gikk også spekulasjonene om at Forsvarsdepartementet vurderte å bruke midler på å utvide Hanøytangen til å fungere som tørrdokk for Forsvarets fregatter, fremfor å legge denne funksjonen til Haakonsvern. Eierne av Mjellem & Karlsen Verft ønsket en slik løsning for Hanøytangen, men forslaget ble stoppet av næringsminister Grete Knudsen.
Nye prosjekter
Etterhvert solgte Bergen kommune seg ut av selskapet AS Hanøytangen, og Askøy kommune sto igjen som eneeier. I 2001 ble selskapet solgt til Bergen Yards.
Norscrap West etablerte i 2002 et gjenvinningsanlegg på Hanøytangen for metall og stål rettet mot offshore-industrien.
I 2005 investerte AS Hanøytangen i en gigantisk kran med en løftekapasitet på 1000 tonn. Planene med investeringen var å betjene offshore-industrien i Nordsjøen med lossing og lagring av tunge installasjoner.
I 2007 ble Bergen Group etablert av Bergen Yards Holding og de videreførte da planene for Hanøytangen om å ta imot mobile borerigger for oppgraderinger og service. Dette har skapt mange nye arbeidsplasser på stedet. I 2009 kunngjorde selskapet at de vil etablere en ny dypvannskai med 22 meters dybde.
2015->
Semco Maritime AS overtok driften for Hanøytangen verft og har i den senere tid oppgradert verftet og dokken for å sikre riggprosjekter mot Jack Up's og MODU markedet både fra tørrdokken som er 17m dyp og 125mx125m i lengde og bredde. Utover tørrdokken består området av to kaier på henholdsvis 100 meter lengde og 17 og 20 meter dybde.
Hanøytangens betydning for nærmiljøet
Kværners satsing på 90-tallet kom i en periode som var preget av høy arbeidsløshet i kommunen og ble av stor betydning for den utviklingen i arbeidsmarkedet og økonomien.
Aktivitetene på Hanøytangen regnes som en av de viktigste årsakene til den høye befolkningsveksten på Askøy.
Inntil den nye veien ble anlagt til Hanøytangen opplevdes motstand i lokalmiljøet i bygda Tveit som fikk mye tungtrafikk gjennom en smal og uoversiktlig skolevei.
Carl Erik Grenness
Carl-Erik Grenness (født 18. november 1939) er en norsk professor i psykologi, nå pensjonert.
Grenness tilbragte den alt overveiende delen av sin karriere ved Universitetet i Oslo, og har vært aktiv på flere ulike områder av psykologifaget, blant annet innen filosofisk psykologi, atferdsanalyse, organisasjonspsykologi og organisasjonsendring. Han var også forsker ved Forsvarets institutt for ledelse, og fungerte en tid som sjefpsykolog for Forsvaret.